CELEX: 31983D0037
Language: el
Date: 1983-01-14 00:00:00
Title: 83/37/ΕΟΚ: Απόφαση της Επιτροπής της 14ης Ιανουαρίου 1983 περί της υποβληθείσης από την Ιταλική Δημοκρατία εκκαθαρίσεως λογαριασμών για τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για το οικονομικό έτος 1976 (Το κείμενο στην ιταλική γλώσσα είναι το μόνο αυθεντικό)

Avis juridique important

|

31983D0037

83/37/ΕΟΚ: Απόφαση της Επιτροπής της 14ης Ιανουαρίου 1983 περί της υποβληθείσης από την Ιταλική Δημοκρατία εκκαθαρίσεως λογαριασμών για τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για το οικονομικό έτος 1976 (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 038 της 10/02/1983 σ. 0030 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Ιανουαρίου 1983  περί της υποβληθείσης από την Ιταλική Δημοκρατία εκκαθαρίσεως λογαριασμών για τις δαπάνες που χρηματοδοτήθηκαν από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για το οικονομικό έτος 1976  (Το κείμενο στη ιταλική γλώσσα είναι το μόνο αυθεντικό)  (83/37/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία με τον κανονισμό (ΕΟΚ) αριθ. 3509/80 (2), και ιδίως το άρθρο 5 παράγραφος 2,  Κατόπιν ακροάσεως της Επιτροπής του Ταμείου,  Εκτιμώντας:  ότι, σύμφωνα με το άρθρο 5 παράγραφος 2 περίπτωση β) του κανονισμού (ΕΟΚ) αριθ. 729/70, η Επιτροπή εκκαθαρίζει τους λογαριασμούς των δαπανών που πραγματοποιούνται από τις υπηρεσίες και τους οργανισμούς και οι οποίοι αναφέρονται στο άρθρο 4 του ίδιου κανονισμού, βάσει των αιτήσεων λογαριασμών που τους διαβιβάζουν τα Κράτη μέλη·  ότι η Ιταλία διαβίβασε τα απαιτούμενα δικαιολογητικά για την εκκαθάριση λογαριασμών του οικονομικού έτους 1976· ότι η Επιτροπή πραγματοποίησε επί τόπου έλεγχο, σύμφωνα με το άρθρο 9 παράγραφος 2 του κανονισμού (ΕΟΚ) αριθ. 729/70·  ότι, σύμφωνα με τις διατάξεις του άρθρου 8 του κανονισμού (ΕΟΚ) αριθ. 1723/72 της Επιτροπής της 26ης Ιουλίου 1972 περί εκκαθαρίσεως λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων, Τμήμα Εγγυήσεων (3), η απόφαση για την εκκαθάριση λογαριασμών περιλαμβάνει, αφενός, τη διαπίστωση του ύψους των δαπανών που πραγματοποιούνται σε κάθε Κράτος μέλος κατά τη διάρκεια του σχετικού οικονομικού έτους και οι οποίες αναγνωρίζεται ότι επιβαρύνουν το Ταμείο, Τμήμα Εγγυήσεων, και, αφετέρου, τη διαπίστωση του ποσού των κοινοτικών πόρων που βρίσκονται ακόμα στη διάθεση του σχετικού Κράτους μέλους·  ότι, σύμφωνα με τα άρθρα 2 και 3 του κανονισμού (ΕΟΚ) αριθ. 729/70, μπορούν να χρηματοδοτούνται μόνον οι επιστροφές κατά την εξαγωγή προς τρίτες χώρες και οι παρεμβάσεις για τη ρύθμιση των γεωργικών αγορών οι οποίες πραγματοποιούνται σύμφωνα με τους κοινοτικούς κανόνες, στα πλαίσια της κοινής οργανώσεως των γεωργικών αγορών· ότι από τις διεξαχθείσες έρευνες διαπιστώθηκε ότι ένα επί μέρους ποσό των ανακοινωθέντων δαπανών, ύψους 26 597 025 164 λιρετών, δεν ανταποκρίνεται σ' αυτή την απαίτηση και, επομένως, δεν μπορεί να χρηματοδοτηθεί· ότι το Κράτος μέλος έλαβε γνώση λεπτομερώς αυτής της περικοπής και του δόθηκε η δυνατότητα να εκφράσει επ' αυτού την άποψή του·  ότι με την απόφαση 81/1044/ΕΟΚ (4), η Επιτροπή διατύπωσε την επιφύλαξη να χρηματοδοτήσει ποσό ύψους 229 362 596 λιρετών, για τη δημόσια αποθήκευση του βοδινού κρέατος, κατά την εκκαθάριση λογαριασμών του οικονομικού έτους 1976, εάν, κατόπιν μιας επιπλέον έρευνας, διαπιστωθεί ότι πληρούνται οι προϋποθέσεις για τη χρηματοδότηση εκ μέρους της Κοινότητας· ότι το αποτέλεσμα αυτής της έρευνας επιτρέπει την αναγνώριση αυτού του ποσού, το οποίο συνυπολογίζεται στο συνολικά αναγνωρισμένο ποσόν ·  ότι στις μη αναγνωρισμένες δαπάνες συμπεριλαμβάνεται ποσό ύψους 15 244 528 866 λιρετών, για το οποίο δεν μπορεί να ληφθεί τελική απόφαση κατά την παρούσα εκκαθάριση λογαριασμών, γιατί απαιτείται να γίνει πρώτα ένας επιπλέον έλεγχος· ότι, ενδεχομένως, μπορεί το ποσό αυτό να αναγνωρισθεί κατά την εκκαθάριση λογαριασμών του οικονομικού έτους 1978·  ότι όσον αφορά την απόσταξη οίνου, βάσει του κανονισμού (ΕΟΚ) αριθ. 1036/75 της 21ης Απριλίου 1975 (5), που τροποποιήθηκε από τον κανονισμό (ΕΟΚ) αριθ. 1786/75 (6), οι δαπάνες ποσού 9 287,5 εκτολίτρων αναγνωρίσθηκαν με επιφύλαξη, διότι ο συμπληρωματικός έλεγχος δεν είχε ακόμα ολοκληρωθεί· ότι μια τελική απόφαση όσον αφορά αυτές τις δαπάνες θα ληφθεί κατά την εκκαθάριση λογαριασμών του οικονομικού ετους 1978·  ότι η παρούσα απόφαση δεν προδικάζει τα αποτελέσματα των ερευνών όσον αφορά τα φρούτα και λαχανικά,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το ποσό με το οποίο επιβαρύνεται το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, για το οικονομικό έτος 1976, ανέρχεται, για την Ιταλία, σύμφωνα με το παράρτημα, σε 610 886 981 555 λιρέτες.  Άρθρο 2  Τα χρηματικά μέσα που διατίθενται κατά το τέλος του έτους 1976 ανέρχονται, σύμφωνα με το παράρτημα, σε 122 566 830 498 λιρέτες.  Άρθρο 3  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, στις 14 Ιανουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 94 της 28. 4. 1970, σ. 13.  (2) ΕΕ αριθ. L 367 της 31. 12. 1980, σ. 87.  (3) ΕΕ αριθ. L 186 της 16. 8. 1972, σ. 1.  (4) ΕΕ αριθ. L 375 της 30. 12. 1981, σ. 27.  (5) ΕΕ αριθ. L 103 της 23. 4. 1975, σ. 3.  (6) ΕΕ αριθ. L 182 της 12. 7. 1975, σ. 10.  ΠΑΡΑΡΤΗΜΑ  Εκκαθάριση λογαριασμών για τις δαπάνες που χρηματοδοτούνται από το ΕΓΤΠΕ, Τμήμα Εγγυήσεων, στα πλαίσια του οικονομικού έτους 1976  1.2,3 //   // (σε λιρέτες)   //  1.2.3 // 1. Διαθέσιμα μετά την εκκαθάριση των λογαριασμών του οικονομικού έτους 1975  //   // - 7 884 315 047  // 2. Προκαταβολές που εισπράχθηκαν στα πλαίσια του οικονομικού έτους 1976  //   // 741 338 127 000  // 3. Σύνολο για την κάλυψη των δαπανών του οικονομικού έτους 1976  //  // 733 453 812 053  // 4. Δαπάνες που αναγνωρίζονται στα πλαίσια του οικονομικού έτους 1976:  //   //   // α) Δαπάνες που δηλώθηκαν  // 637 484 006 719  //   // β) Δαπάνες που δεν αναγνωρίζονται:  // 26 597 025 164  //   // - από τις οποίες εξαντλείται το αποθεματικό στα πλαίσια του οικονομικού έτους 1975  // 229 362 596  //   // - για τις οποίες επιφυλάσσεται οριστική απόφαση στα πλαίσια του οικονομικού έτους 1978  //  //   // - για χοιρινό κρέας  // 2 086 085 825  //   // - για γαλακτοκομικά προϊόντα  // 6 501 337 156  //   // - για κρασί  // 6 657 105 885  //   // γ) Δαπάνες που αναγνωρίζονται  //  // 610 886 981 555  // 5. Διαθέσιμα μετά την εκκαθάριση των λογαριασμών του οικονομικού έτους 1976  //   // 122 566 830 498